Holstre Kool

Holstre Kool on lasteaed-põhikool Viljandi maakonnas Viljandi vallas Holstre külas.

 Ajalugu 
Holstre Kool asutati 1833. aastal ja see kandis nime Pulleritsu koolMartin Kaasik, 2001. Eesti koolid 2000. AS Inreko Press. Lk 608 (ka Pulleritsu külakool). 1865. aastal sai kool uue maja. Maja on tänapäevani säilinud ja võetud arvele kultuurimälestisena. (vaadatud 18.08.2016) 

1935. aastal otsustati liita Pulleritsu ja Pirmastu algkool, sest õpilased ei mahtunud nendesse koolidesse enam ära. Endise Holstre mõisa südamesse ehitati uus koolimaja ja uue kooli nimeks sai Holstre 6-klassiline algkool.Holstre uus koolimaja. Sakala, 1. november 1935. Samas majas tegutseb kool tänapäevani. 

Kuni 1. septembrini 1992 oli kooli nimi Holstre 9-klassiline Kool, kuni 1. juulini 2006 oli kooli nimi Holstre Põhikool. Alates 1. juulist 2006 on kooli nimi Holstre Kool.Holstre Kool. EHIS. 2007. aastal avati kooli juures lasteaiarühm.Paistu valla arengukava 2009-2020. Riigi Teataja.

Viited

Välislingid
Kooli koduleht

Kategooria:Viljandi maakonna koolid
Kategooria:Viljandi vald
Kategooria:Paistu kihelkond